頂 koân chit 張相是原住民博物館隔壁 ê 1 間廟 á，廟 ê 邊 á tú tú chhāi 1 ê 大大 ê khang-pán，teh 廣告原住民藝術 kap 文化展覽 ê 資訊，變成 1 ê 文化透濫（thàu-lām）相對比 ê 景緻。
原住民博物館 ê 對面，有 1 ê 原住民公園，公園內底 hām 原住民有關係 ê 物件 lóng chin 淺薄，講--起-來是政治 ê 產物--pah，nā beh 講有 sím-mi̍h 意義，kan-taⁿ thang kā 想講 che 原住民公園 tī 故宮博物院邊 á，tú 好 thang kā 人 點 tuh3：台灣是 1 ê 多元文化 ê 國家，中華文化 kan-taⁿ 是台灣文化 ê 一部份 niā-tiāⁿ。
1 生心／siⁿ-sim：華語講『起意』，臨 piⁿ 時生心，『臨時起意』。
2 乾凋憖／kan-taⁿ-giàn：華語講『過乾癮』。
3 點注／tiám-tuh：華語講『提醒』。